**Fejlesztő pedagógia, logopédia, mozgásfejlesztés**

*Óvodánkban a Pedagógiai Szakszolgálat által fejlesztő pedagógus, konduktor és logopédus is segíti a gyermekek felzárkóztatását.*

*Minden nevelési év szeptemberében felmérik a nagycsoportosokat, és az eredmények tükrében kerülnek be a foglalkozásokra azok a gyerekek, akiknek valamilyen képesség területen szakember általi megtámogatásra van szüksége.*

*Az év folyamán a fejlesztő pedagógus, konduktor és a logopédus szorosan együttműködnek a csoportos pedagógusokkal és az érintett szülőkkel. Előre egyeztetett időpontban fogadóórát illetve megbeszélést tartanak az érdeklődő szülőknek.*